Ehdotus NEUVOSTON PÄÄTÖS EU:n ja Chilen assosiaatiokomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteen XII, jossa esitetään luettelo Chilen yksiköistä, jotka tekevät hankintoja IV osan IV osaston (julkiset hankinnat) määräysten mukaisesti, muuttamiseen /* COM/2013/0942 final - 2013/0450 (NLE) */





PERUSTELUT 1. EHDOTUKSEN TAUSTA Euroopan yhteisön ja sen jäsenvaltioiden sekä Chilen tasavallan välinen assosiaatiosopimus, jäljempänä ’assosiaatiosopimus’, allekirjoitettiin 18. marraskuuta 2002. Assosiaatiosopimuksen liitteessä XII esitetään luettelo Chilen julkishallinnon yksiköistä, joita julkisista hankinnoista tehdyt sitoumukset koskevat. Chilen tasavalta on ehdottanut liitteen XII muuttamista. Ehdotus koskee lisäyksessä 1 olevassa A kohdassa mainittujen ministeriöiden alle lueteltujen julkishallinnon yksiköiden luettelon yksinkertaistamista siten, että se korvataan koontilausekkeella, millä varmistetaan, että kaikki lueteltujen ministeriöiden alaisuudessa olevat yksiköt sisältyvät luetteloon. Lisäksi Chilen viranomaiset ehdottavat koontilauseketta, joka koskee kaikkia lisäyksessä 2 olevassa A kohdassa mainittuja julkishallinnon alemman tason yksiköitä (kunnat). Ehdotetun muutoksen myötä liitettä ei tarvitse muuttaa tulevaisuudessa, vaikka yksiköiden osalta tehtäisiin muutoksia (eli siinä tapauksessa, että luodaan uusia palveluja, alueita, maakuntia tai kuntia tai niitä sulautetaan tai lakkautetaan). Koska IV osan julkisia hankintoja koskevan IV osaston kattavuus pysyy Chilen osalta muuttumattomana, Euroopan komissio katsoo, että kyseinen muutos on puhtaasti muodollinen ja että assosiaatiosopimuksen 159 artiklan 2 kohdan mukaisesti korvaavat muutokset eivät ole aiheellisia. Päinvastoin muutoksella järkeistetään sopimuksen rakennetta. Liitteen XII lisäyksessä 1 oleva B kohta ja lisäyksessä 2 oleva B kohta, jotka koskevat kaikkien muiden keskushallinnon yksiköiden ja julkishallinnon alemman tason yksiköiden kattavuutta edellyttäen, että niillä ei ole teollista tai kaupallista luonnetta, pysyvät muuttumattomina. 2. KUULEMISTEN JA VAIKUTUSTENARVIOINTIEN TULOKSET Eivät ole aiheellisia, koska ehdotuksella muutetaan liitettä XII muodollisesti, mutta sen kattavuus ei muutu. 3. EHDOTUKSEN OIKEUDELLINEN SISÄLTÖ Neuvostoa pyydetään hyväksymään Euroopan unionin kanta, joka koskee Euroopan unionin ja Chilen assosiaatiokomitean päätösluonnosta sellaisten Chilen yksiköiden luettelon muuttamisesta, jotka tekevät hankintoja assosiaatiosopimuksen julkisia hankintoja koskevan osaston määräysten mukaisesti. Assosiaatiosopimuksen 159 artiklassa määrätään mahdollisuudesta muuttaa julkisia hankintoja koskevan osaston kattavuutta, ja kyseisen artiklan 3 kohdan nojalla assosiaatiokomitea voi päätöksellä muuttaa liitettä XII. Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta. 4. VAIKUTUS TALOUSARVIOON Ehdotuksella ei ole vaikutuksia unionin talousarvioon. 2013/0450 (NLE) Ehdotus NEUVOSTON PÄÄTÖS EU:n ja Chilen assosiaatiokomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteen XII, jossa esitetään luettelo Chilen yksiköistä, jotka tekevät hankintoja IV osan IV osaston (julkiset hankinnat) määräysten mukaisesti, muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan yhteisön ja sen jäsenvaltioiden sekä Chilen tasavallan välinen assosiaatiosopimus[1], jäljempänä ’assosiaatiosopimus’, allekirjoitettiin 18 päivänä marraskuuta 2002. (2) Assosiaatiosopimuksen liitteessä XII esitetään luettelo Chilen tasavallan yksiköistä, jotka tekevät hankintoja assosiaatiosopimuksen IV osan julkisia hankintoja koskevan IV osaston määräysten mukaisesti. (3) Chilen tasavalta ilmoitti 10 päivänä helmikuuta 2012 Euroopan unionille aikomuksestaan muuttaa liitettä XII (lisätietoja annettiin 18 päivänä lokakuuta 2012). Kyseisen ilmoituksen perusteella ja assosiaatiosopimuksen 159 artiklan 2 kohdan nojalla osapuolet katsovat aiheelliseksi, että assosiaatiokomitea tekee päätöksen asianomaisen liitteen muuttamisesta niin, että se vastaa Chilen tasavallan ilmoittamaa muutosta. (4) Muuttaminen muodostuu a) lisäyksessä 1 olevassa A kohdassa mainittujen ministeriöiden alle lueteltujen julkishallinnon yksiköiden luettelon yksinkertaistamisesta siten, että se korvataan koontilausekkeella, millä varmistetaan, että kaikki lueteltujen ministeriöiden alaisuudessa olevat yksiköt sisältyvät luetteloon, ja b) koontilausekkeen käyttöön ottamisesta lisäyksessä 2 olevassa A kohdassa mainittujen julkishallinnon alemman tason yksiköiden osalta. (5) EU:n ja Chilen assosiaatiokomiteassa esitettävän Euroopan unionin kannan olisi perustuttava oheiseen päätösluonnokseen, ON HYVÄKSYNYT TÄMÄN PÄÄTÖKSEN: 1 artikla Assosiaatiokomiteassa esitettävän Euroopan unionin kannan liitteen XII, jossa esitetään luettelo Chilen yksiköistä, jotka tekevät hankintoja IV osan julkisia hankintoja koskevan IV osaston määräysten mukaisesti, muuttamiseen on perustuttava tähän päätökseen liitettyyn mainitun komitean laatimaan päätösluonnokseen. 2 artikla Kun assosiaatiokomitean päätös on annettu, se julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotus neuvoston päätökseksi EU:n ja Chilen assosiaatiokomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteen XII, jossa esitetään luettelo Chilen yksiköistä, jotka tekevät hankintoja IV osan IV osaston (julkiset hankinnat) määräysten mukaisesti, muuttamiseen 2. BUDJETTIKOHDAT: Luku ja momentti: Kyseiseksi vuodeksi budjetoitu määrä: 3. RAHOITUSVAIKUTUKSET X Ehdotuksella ei ole rahoitusvaikutuksia ¨ Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) || || Budjettikohta || Tulot[2] || 1 vuoden jakso, joka alkaa pp.kk.vvvv || [Vuosi n] 120 artikla || Vaikutukset omiin varoihin || || Toteutuksen jälkeen || [n + 1] || [n + 2] || [n + 3] || [n + 4] || [n + 5] || || || || || [1] EYVL L 352, 30.12.2002, s. 3. [2] Perinteisistä omista varoista (maatalousmaksut, sokerimaksut, tullit) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantamiskuluja.